CELEX: 32018D0937
Language: et
Date: 2018-06-28 00:00:00
Title: Euroopa Ülemkogu otsus (EL) 2018/937, 28. juuni 2018, millega määratakse kindlaks Euroopa Parlamendi koosseis

2.7.2018   
            
            
               ET
            
            
               Euroopa Liidu Teataja
            
            
               LI 165/1
            
         EUROOPA ÜLEMKOGU OTSUS (EL) 2018/937,
   28. juuni 2018,
   millega määratakse kindlaks Euroopa Parlamendi koosseis
   EUROOPA ÜLEMKOGU,
   võttes arvesse Euroopa Liidu lepingut, eriti selle artikli 14 lõiget 2,
   võttes arvesse Euroopa Parlamendi algatust (1),
   võttes arvesse Euroopa Parlamendi nõusolekut (2)
   
   ning arvestades järgmist:
   
               (1)
            
            
               Euroopa Liidu lepingu (ELi leping) artikli 14 lõike 2 esimeses lõigus on sätestatud Euroopa Parlamendi koosseisu kriteeriumid, mille kohaselt ei ole liidu kodanike esindajate arv suurem kui seitsesada viiskümmend, millele lisandub president; kodanike esindatus on kahanevalt proportsionaalne, alammääraks on kuus liiget liikmesriigi kohta ja ükski liikmesriik ei saa üle üheksakümne kuue koha.
            
         
               (2)
            
            
               ELi lepingu artiklis 10 on muu hulgas sätestatud, et liit toimib esindusdemokraatia alusel, kusjuures kodanikud on liidu tasandil otseselt esindatud Euroopa Parlamendis ning liikmesriike esindavad nõukogus nende valitsused, kes ise annavad demokraatlikult aru kas oma riigi parlamendile või kodanikele.
            
         
               (3)
            
            
               ELi lepingu artikli 14 lõiget 2 kohaldatakse seega aluslepingutes sätestatud laiemas institutsioonilises raamistikus, mis hõlmab ka sätteid nõukogus otsuste tegemise kohta,
            
         ON VASTU VÕTNUD KÄESOLEVA OTSUSE:
   Artikkel 1
   ELi lepingu artikli 14 lõike 2 kohaldamisel järgitakse järgmisi põhimõtteid:
   
               —
            
            
               kohtade jaotamisel Euroopa Parlamendis kasutatakse täiel määral ELi lepingus kindlaks määratud minimaalset ja maksimaalset arvu liikmesriigi kohta, et kajastada võimalikult täpselt liikmesriikide rahvaarvu;
            
         
               —
            
            
               kahaneva proportsionaalsuse põhimõte määratletakse järgmiselt: iga liikmesriigi rahvaarvu ja parlamendi kohtade arvu vaheline suhe enne täisarvuni ümardamist erineb olenevalt rahvaarvust nii, et suurema rahvaarvuga liikmesriigist valitud Euroopa Parlamendi liige esindab suuremat arvu kodanikke kui väiksema rahvaarvuga liikmesriigist valitud Euroopa Parlamendi liige ja vastupidi, mida suurem on liikmesriigi rahvaarv, seda suuremale arvule kohtadele Euroopa Parlamendis tal on õigus;
            
         
               —
            
            
               kohtade jaotus Euroopa Parlamendis kajastab liikmesriikide demograafilisi muutusi.
            
         Artikkel 2
   Liikmesriigi elanike üldarvu arvutab komisjon (Eurostat) liikmesriikide esitatud värskeimate andmete alusel vastavalt Euroopa Parlamendi ja nõukogu määrusega (EL) nr 1260/2013 (3) kehtestatud meetodile.
   Artikkel 3
   1.   2019.–2024. aastaks igast liikmesriigist Euroopa Parlamenti valitavate esindajate arv on järgmine:
   
               Belgia
            
            
               21
            
         
               Bulgaaria
            
            
               17
            
         
               Tšehhi Vabariik
            
            
               21
            
         
               Taani
            
            
               14
            
         
               Saksamaa
            
            
               96
            
         
               Eesti
            
            
               7
            
         
               Iirimaa
            
            
               13
            
         
               Kreeka
            
            
               21
            
         
               Hispaania
            
            
               59
            
         
               Prantsusmaa
            
            
               79
            
         
               Horvaatia
            
            
               12
            
         
               Itaalia
            
            
               76
            
         
               Küpros
            
            
               6
            
         
               Läti
            
            
               8
            
         
               Leedu
            
            
               11
            
         
               Luksemburg
            
            
               6
            
         
               Ungari
            
            
               21
            
         
               Malta
            
            
               6
            
         
               Madalmaad
            
            
               29
            
         
               Austria
            
            
               19
            
         
               Poola
            
            
               52
            
         
               Portugal
            
            
               21
            
         
               Rumeenia
            
            
               33
            
         
               Sloveenia
            
            
               8
            
         
               Slovakkia
            
            
               14
            
         
               Soome
            
            
               14
            
         
               Rootsi
            
            
               21
            
         2.   Kui Ühendkuningriik on 2019.–2024. aastaks valitud Euroopa Parlamendi koosseisu liikmete volituste alguspäeval veel liidu liikmesriik, on igast liikmesriigist Euroopa Parlamenti valitavate esindajate arv selline, nagu on sätestatud Euroopa Ülemkogu otsuse 2013/312/EL (4) artiklis 3, kuni Ühendkuningriigi väljaastumine liidust on jõustunud.
   Kui Ühendkuningriigi väljaastumine liidust jõustub, on igast liikmesriigist Euroopa Parlamenti valitavate esindajate arv selline, nagu on sätestatud käesoleva artikli lõikes 1.
   Kõik Euroopa Parlamenti valitud esindajad, kes asuvad täitma esimeses ja teises lõigus määratud kohtade arvu vahest tulenevalt lisandunud kohti, astuvad Euroopa Parlamendis ametisse ühel ajal.
   Artikkel 4
   Euroopa Parlament esitab piisavalt aegsasti enne 2024.–2029. aastaks valitava koosseisu liikmete volituste algust kooskõlas ELi lepingu artikli 14 lõikega 2 Euroopa Ülemkogule ettepaneku uue kohtade jaotuse kohta Euroopa Parlamendis.
   Artikkel 5
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 28. juuni 2018
      
         
            Euroopa Ülemkogu nimel
         
         
            eesistuja
         
         D. TUSK
      
   
   
      (1)  Algatus võeti vastu 7. veebruaril 2018 (Euroopa Liidu Teatajas seni avaldamata).
   
      (2)  13. juuni 2018. aasta nõusolek (Euroopa Liidu Teatajas seni avaldamata).
   
      (3)  Euroopa Parlamendi ja nõukogu 20. novembri 2013. aasta määrus (EL) nr 1260/2013 Euroopa rahvastikustatistika kohta (ELT L 330, 10.12.2013, lk 39).
   
      (4)  Euroopa Ülemkogu 28. juuni 2013. aasta otsus 2013/312/EL Euroopa Parlamendi koosseisu kindlaksmääramise kohta (ELT L 181, 29.6.2013, lk 57).